কুলদীপের ঘূর্ণিতে প্রথম দিনের শেষে চাপে দক্ষিণ আফ্রিকা!

ওয়েব ডেস্ক : গুয়াহাটির (Guwahati) বর্ষাপাড়া স্টেডিয়ামে চলছে ভারত বনাম দক্ষিণ আফ্রিকার মধ্যে দ্বিতীয় টেস্ট (India vs South Africa Test Series 2026)। টেস্টের প্রথম দিনে প্রথমে ভারত কিছুটা চাপে পড়লেও, পরে স্বস্তি এল ভারতীয় শিবিরে। কুলদীপ যাদবের (Kuldeep Yadav) হাতের জাদুতে ঘুরে গেল ম্যাচ। যার ফলে প্রথম দিনের শেষে ৬ উইকেট হারিয়ে দক্ষিণ আফ্রিকা স্কোরবোর্ডে তুলতে পারল ২৪৭ রান।

এদিন টসে জিতে ব্যাটিংয়ে সিদ্ধান্ত নিয়েছিলেন দক্ষিণ আফ্রিকার অধিনায়ক টেম্বা বাভুমা (Temba Bavuma)। এদিন শুরুটা ভালোই করেছিল প্রোটিয়ারা। শুরুতেই পিচে সুইং হলেও বুমরাকে সামলে নেন এইডেন মার্করাম-রায়ান রিকেলটন। তাঁরা ৮২ রানের জুটি বাধেন। তবে পরের দিকে সুবিধা পান ভারতীয় স্পিনাররা। যার ফলে তিন উইকেট তুলে নেন কুলদীপ যাদব (Kuldeep Yadav)। অন্যদিকে জশপ্রীত বুমরা, মহম্মদ সিরাজ ও রবীন্দ্র জাদেজা একটি করে উইকেট নিয়েছেন। তবে এদিন প্রথমেই মার্করামের সহজ ক্যাচ ছেড়ে দিয়েছিলেন কে এল রাহুল। তবে পরে মার্করামকে (৩৮) বোল্ড করেন বুমরাহ। অন্যদিকে রিকেলটনের অসাধারণ ক্যাচ ধরেন পন্থ। অন্যদিকে এদিন নীতীশকে বল করিয়েছিলেন পন্থ। কিন্তু তিনি লাইন লেংথ ধরে রাখতে ব্যর্থ হলেন। যার কারমে ৪ ওবারেই ২১ রান দিয়ে দেন তিনি।

আরও খবর : ইডেনকেও হার মানাল পারথ! ২ দিনেই অ্যাশেজ টেস্ট জয় অস্ট্রেলিয়ার

লাঞ্চের সময় পর্যন্ত অনায়াসে স্কোর বোর্ডে রান তুলে যাচ্ছিলেন অধিনায়ক টেম্বা বাভুমা ও ত্রিস্তান স্টাবস। তাঁদের জুটি ভাঙেন রবীন্দ্র জাদেজা। তাঁর বলে ৪১ রানে আউট হন বাভুমা। অন্যদিকে স্টাবস পৌঁছে গিয়েছিলেন হাফ সেঞ্চুরির কাছে। কিন্তু ৪৯ রানে তাঁকে আউট করেন ভারতের চায়নাম্যান বোলার।

এর পর উইয়ান মুল্ডারকেও আউট করেন কুলদীপ। আর আজ দিনের শেষে ডে জর্জিকে ২৮ রানে আউট করেন মহম্মদ সিরাজ। প্রথম দিকে ভালো শুরু না করতে পারলেও, শেষের দিকে একটু হলেও হাসি ফুটেছে অধিনায়ক ঋষভ পন্থের মুখে। তবে ক্রিজে এখনও রয়েছেন সেনুরান মুত্থুস্বামী ও কাইল ভেরেনি। তবে দ্বিতীয় দিনে দক্ষিণ আফ্রিকার বাকি ব্যাটারদের আউট করার পরে ব্যাটিয়ের দায়িত্ব নিতে হবে গিল বিহীন ভারতীয় দলকে।